સુજાતા મહેતા પોતે નાટ્યમંચ પરિવારની જ હોવાથી માનસિક અસ્વસ્થ યુવતીની ભૂમિકા તેણે દમદાર બનાવી દીધી હતી. સુજાતા પોતે સાઈકોલોજી ભણેલી છે. આ બાજુ લતેશ શાહે પણ જાનદાર અભિનય કર્યો હતો. નાટકને દેશ વિદેશમાં ગજબનો રિસ્પોન્સ મળ્યો હતો. અન્ય ભાષાઓ જેમ કે મરાઠી, બંગાળી, તમિલ, મલયાલમ, કન્નડ, હિન્દી વગેરેના નાટકો ખુબ પ્રસિદ્ધિ પામે છે. જયારે ગુજરાતીમાં નાટકોને પસંદ કરનારો એક ચોક્કસ વર્ગ હોય છે. પરંતુ ‘ચિત્કાર’ નાટકે તે સમયે લોકોમાં સોપો પાડી દીધો હતો. આ નાટક જો તમને ગમે ત્યારે પણ જોવા મળે તો અવશ્ય જોજો. ઈન્ટરનેટ તો એક એવું માધ્યમ છે કે તમને બધું મળી રહે.